Тест – митове и легенди

Име ……………………………………………… дата………………………………..

1. *Митът е:*

A) поучителна история;

Б) древно народно предание за богове и герои;

B) разкази за събития, в които реалното е примесено с измислица.

1. *Прочети внимателно откъсите от мита за Прометей и отговори на въпросите:*

Докато великите богове прекарвали дните си, като пиели нектар и се хранили с амброзия, Прометей мислел по какъв начин да направи света no-мъдър и по-добър. Той отишъл да живее заедно с хората, за да им помага. Тъжно му ставало, като виждал, че те не са щастливи...

Сега живеели в пещери и дупки в земята, треперели от студ, защото нямали огън, умирали от глад, гонени от диви зверове...

...Тогава извикал хората и им показал как да се топлят с този огън. Не минало много време и във всяка колиба запламтял приятен огън. Мъжете и жените се събирали около него, топлели се и се радвали...

...Постепенно Прометей ги научил как да копаят земята и да намират мед и желязо, как да топят металите и да изработват сечива и оръжия.

Като видял колко щастлив станал светът, Прометей извикал:

- Нова златна епоха ще настъпи.

1. *Когато виждал нещастието на хората, Прометей:*

A) не се опитал да им помогне;

Б) заживял заедно с тях и им помагал;

B) разбрал, че не може да им помогне и ги напуснал.

1. *Как живеели боговете?*

A) мислели как да направят живота на хората по-добър;

Б) забавлявали се и нехаели за живота на хората;

B) отишли да живеят при хората.

1. *Как живеели хората?*

А) щастливо и безгрижно; Б) като скотове в пещери; В) друг отговор.

1. *Прометей е човеколюбец, защото:*

A) е дал огъня на хората и ги научил да се трудят;

Б) е бил прикован години наред към скалата;

B) е бил прозорлив и досетлив.

1. *Огънят е символ на:*

A) знанието и прогреса на човечеството;

Б) упадъка;

B) предвидливостта на хората.

1. *Защо в този мит щастието на хората е свързано с огъня?* Посочи най-точния отговор:

A) защото им дава топлина;

Б) защото им дава светлина;

B) защото променя изцяло живота им към по-добър.

1. *Легендата е:*

A) произведение с фантастично приказен характер, в което реалното е примесено

с измислица;

Б) древно народно предание за богове;

B) фантастична приказка.

1. *Прочети внимателно откъса и отговори на въпросите:*

Орфей - най-прочутият поет, певец и музикант на древността, бил роден в Тракия, в планината Родопи. Песента му притежавала такава вълшебна сила, че омайвала не само хората, а и дивите зверове в планините, птиците в небето и рибите в морските дълбини. Даже дърветата в родопските гори започвали да танцуват, скалите се раздвижвали като живи и преспите по планинските върхове се стопявали в бистри струи.

Златната лира, на която свирел музикантът, му била дар от Аполон.

1. *Орфей е:*

А) върховен бог; Б) тракийски поет и музикант; В) прочут воин.

1. *Орфей свирел:*

А) с уста; Б) на лира; В) на кавал.

1. *Цялата природа занемява от песните му, защото:*

A) те са омайни и притежават вълшебна сила;

Б) свири на златна лира;

B) бил прочут.

1. *Бистри, като художествен похват, е:*

А) епитет; Б) повторение; В) олицетворение.